Swîsre û Hollanda de Kurdistanijî û dostê înan ameyî têhet û bi çalakîyan paştdayîş da xoverdayoxanê grevê vêşanîye.
Bajarê Wîntherthurî yê Swîsre de Kurdistanijan  bi çalakîya bêvenge bale ante tecrîdê serê Ocalanî û grevê vêşanîye sere û bêvengîya Ewropa şermezar kerde. Çalakwanan derheqê grevê vêşanîye û tecrîdî vilawekî vila kerdî û dazanayene ke  semedê bicaardişê waştişê xoverdayoxan ê do  çalakîyanê xo bidomnê.
Bern de zî aktîvîstanê Têgêrayîşê Ciwanan ê Şorişgêrî çalakîyêk organîze kerde.  Ciwanan merkezê bajarî yo tewr sixletî de derheqê tecrîd û grevê vêşanîye de vilawekî vila kerdî.
Bajarê Amsterdamî yê Hollanda de zî tecrîdê serê Ocalanî ame şermezarkerdene û xoverdayîşê grevê vêşanîye ame silamkerdene. Kurdistanijan bi çalakîya bêvenge bale ante bêvengîya Ewropa sere.
